Νέα συνθετικά ναρκωτικά. Ελληνική και ευρωπαϊκή πραγματικότητα και τάσεις
Creators: name: Ιωαννίδου, Γεωργία Γεωργίου
Publisher: name: Aristotle University of Thessaloniki
Year: 2022
Subjects: Νέα συνθετικά ναρκωτικά
Συνθετικές καθινόνες
Νομοθεσία ναρκωτικών
Νew synthetic psychoactive substances
Synthetic cathinones
Drug legislation

description: Σκοπός της παρούσας έρευνας ήταν η κατάδειξη της επικράτησης των νέων συνθετικών ναρκωτικών ουσιών στην Ελλάδα και κυρίως στην Ευρώπη. Συγκεκριμένα, η έρευνα αποσκοπεί στην ανάδειξη των κινδύνων που εγκυμονεί η χρήση τους, των ανεπιθύμητων ενεργειών τους και των μεθόδων ανάλυσής τους, για τον προσδιορισμό τους σε βιολογικά δείγματα. Με την έρευνα αυτή επιχειρείται να αποσαφηνιστούν τα προβλήματα σχετικά με τη χρήση και επικράτηση των ναρκωτικών αυτών ουσιών στη χώρα μας και στην Ευρώπη. Την τελευταία δεκαετία σημειώθηκε μεγάλη αύξηση της χρήσης νέων ψυχοτρόπων ουσιών, οι οποίες έχουν σημαντικές παρενέργειες, δημιουργώντας πρόκληση για τη διάγνωση και τη θεραπεία. Για τον προσδιορισμό των ουσιών αυτών έχουν αναπτυχθεί και εξελιχθεί διάφορες μέθοδοι, όπως η επιδημιολογία υγρών λυμάτων, ο μαγνητικός πυρηνικός συντονισμός, η υψηλής ανάλυσης φασματομετρία μάζας και αέρια χρωματογραφία, οι οποίες συνδυαστικά αυξάνουν την αξιοπιστία αναγνώρισής τους. Όμως, οι εξειδικευμένες και ακριβές αυτές μέθοδοι δεν επιτρέπουν σε κάθε εργαστήριο να τις χρησιμοποιεί, αυξάνοντας έτσι τη δυσκολία ανίχνευσης των νέων ψυχοτρόπων ουσιών. Όσον αφορά το νομικό πλαίσιο, ειδικά από το 2018 και έπειτα, αυτό έχει συμβάλει στην επιτάχυνση και απλοποίηση των διαδικασιών αναφοράς και ελέγχου των ουσιών αυτών. Συμπερασματικά η αγορά των ΝΨΟ μεγαλώνει συστηματικά. Παρά τη βελτίωση του νομικού πλαισίου και την εξέλιξη των διαγνωστικών μεθόδων, υπάρχουν ακόμη προβλήματα, όπως τα λιγοστά επιδημιολογικά δεδομένα, το κόστος και η πολυπλοκότητα των ανιχνευτικών μεθόδων, καθώς και η γρήγορη ανάπτυξη νέων ψυχοτρόπων ουσιών. Η EMCDDA προσπαθεί να συμβάλλει ουσιαστικά στον έλεγχο των ουσιών αυτών, αλλά απαιτείται και η συμβολή όλων των κρατών.
description: The objective is to show the prevalence of new psychoactive substances in Greece and Europe. Specifically, the research is aiming to study the risks due to their use, their side effects and the analyzing methods for detection of their presence in biological samples. An effort is made to clarify the problems regarding the use and prevalence of these substances in our country and Europe. During the past decade, there has been a great increase in the use of new psychoactive substances, which may cause serious side effects, posing a challenge regarding diagnosis and treatment. For the identification of these substances, various methods have been developed and evolved, such as waste-based epidemiology, nuclear magnetic resonance, high resolution and performance mass spectrometry and liquid chromatography. When combined, reliability of identification is higher. Nevertheless, it is difficult for every laboratory to use these expensive and complex methods. Regarding the legislation framework, after 2018, the procedures of report and control of these substances have been accelerated and simplified. Conclusively the new psychoactive substances market is rising. In spite of the improvement of legislation framework and the development of identification methods, there are still many difficulties, such as few epidemiologic data, high cost and complexity of identification methods and fast development of new substances. EMCDDA makes an essential effort to control them but the contribution of all nations is necessary.